Հոդվածաշարի այս մասն ամփոփելով նշեմ նաև, որ Ամուլսարի հանքավայրի շահագործումը, ի թիվս իրավական, տնտեսական, սոցիալական, մշակությին և այլ խնդրահարույց կետերի, ունի շատ խորքային մի խնդիր, որն անհնարին է դարձնում սոցիալական պատասխանատվության՝ հռչակված նպատակը: Այն արդեն իսկ առաջացրել է միջհամայնքային և ներհամայնքային սուր կոնֆլիկտ, որը գնալով միայն էլ ավելի է խորանալու, և որի համար անմիջականորեն պատասխանատվություն են կրում նաև անհամաչափ համառությամբ Ամուլսարի նախագծի ջատագովությամբ զբաղվող միջազգային ու օտարերկրյա կառույցները: